Lahden pääkirjaston kielikaverit
2026-01-26 17:30 - 18:30 (Europe/Helsinki)
Maanantaina 26.1. klo 17.30–18.30 Lahden pääkirjaston kahvila MeaMannassa
Osaatko jo vähän suomea? Harjoitellaan yhdessä: luetaan, kirjoitetaan ja puhutaan.
Ryhmä on ilmainen ja kaikille avoin.
Ei tarvitse ilmoittautua.
Mukaan toivotaan myös suomenkielisiä juttukavereiksi!
Muut kevään tapaamiset: 9.2., 9.3., 13.4. ja 11.5.
Tervetuloa mukaan!

Lahden pääkirjaston lukupiiri
2026-01-26 18:00 - 19:00
Maanantaina 26.1. klo 18–19 Lahden pääkirjaston Päijät-Häme-huoneessa (2. krs).
Tervetuloa avoimeen lukupiiriin! Voit tulla mukaan niin monelle kerralle kuin sinulle sopii. Lainaa kirja, lue se ja tule mukaan keskustelemaan lukukokemuksesta. Lukupiirin vetäjänä kirjastonhoitaja Anniina Ylinen.
Kevään ohjelma:
26.1. Maggie O'Farrell: Hamnet
23.2. Suvi Ratinen: Hyvä tarjous
30.3. Gianni Solla: Ystävyyden oppimäärä
27.4. Jantso Jokelin & Touko Hujanen: Joutoretki

Lintan lukupiiri
2026-01-27 17:00 - 18:30 | Lintan kammari, Sysmäntie 16, Sysmä
tiistaina 27.1. klo 17.00 Kahvila Lintan kammarissa, Sysmäntie 16, Sysmä. Tässä lukupiirissä luetaan omaa kirjaa omaan tahtiin hiljaisuuden vallitessa. Lopuksi voidaan keskustella lukemisesta ja kirjoista yhdessä ryhmän kanssa, mutta siihen osallistuminen ei ole pakollista. Tärkeintä on ottaa arjesta tunti aikaa lukemiselle ja rauhoittumiselle. Voit tulla paikalle myös ilman kirjaa, sillä vetäjällä on aina mukana pieni valikoima luettavaa. Muut lukupiirikerrat ovat 24.2., 24.3., 21.4. ja 19.5.
Tule ajoissa paikalle, jos haluat ostaa makoisat herkut lukuhetkeesi. Lukupiiri-iltoina Lintan kammari on avoinna klo 17.00 asti. Kahvilan sulkeuduttua alkaa lukeminen. Tilaisuus on maksuton ja kahvilatuotteiden ostaminen on vapaaehtoista. Tapahtuman järjestää Sysmän kunnankirjasto ja kahvila Lintan kammari.
Lämpimästi tervetuloa mukaan!

Henkilökohtaista digiopastusta Orimattilan kirjastossa
2026-01-28 12:00 - 13:00, 2026-02-04 12:00 - 13:00, 2026-02-11 12:00 - 13:00, 2026-02-25 12:00 - 13:00 | Orimattilan kaupunginkirjasto, Lahdentie 65, Orimattila, 16300, Suomi
Keskiviikkoisin 14.1.-27.5.26 klo 12-13 Orimattilan kirjastossa henkilökohtaista, maksutonta digiopastusta ajanvarauksella. Yhden opastuksen kesto 30 minuuttia. Ajanvaraukset tiistaihin klo 16 mennessä joko orimattilan.kirjasto(a)orimattila.fi tai 044-781 3568.

Kirjailijavieraana Markus Nummi
2026-01-28 18:00 - 19:00
Keskiviikkona 28.1. klo 18–19 Lahden pääkirjaston auditoriossa.
Markus Nummi on helsinkiläinen kirjailija, käsikirjoittaja ja elokuvaohjaaja. Hänen uusin romaaninsa Käräjät (Otava 2024) on saanut jopa poikkeuksellisen ylistävän vastaanoton sekä lukijoilta että kriitikoilta. Millainen prosessi 1930-luvun Etelä-Pohjanmaalle sijoittuvan suurteoksen kirjoittaminen oli? Markus Nummea haastattelee kirjastonhoitaja Anniina Ylinen.

Kirjailijailta striimataan Lahden kaupunginkirjaston Youtube-kanavalle (youtube.com/lahdenkaupunginkirjasto).

Vapaa pääsy. Tervetuloa!

Kuva: Sabrina Bqain / Otava

Lahden kaupunginkirjasto 150-vuotisjuhlanäyttely
2026-02-03 - 2026-02-27 | Pääkirjaston aulan näyttelytila, Kirkkokatu 31, Lahti, 15140
Vuonna 2026 tulee kuluneeksi 150 vuotta siitä, kun Lahti sai oman kirjastonsa. Vaatimattomasta kyläkirjastosta on kasvanut pääkirjaston, seitsemän lähikirjaston ja kirjastoauton palveluverkosto, joka tarjoaa jokaiselle lahtelaiselle mahdollisuuden paitsi lukemiseen, myös monenlaiseen muuhun harrastustoimintaan.
Näyttely kokoaa yhteen kauniita muistoja kirjastotoiminnan matkalta menneestä nykypäivään. Näyttelyn yhteydessä on vieraskirja, johon voit kirjoittaa onnitteluja tai omia kirjastomuistoja.
Näyttely on esillä helmikuun ajan on pääkirjaston aulan näyttelytilassa.
Tervetuloa tutustumaan!
Kuva: Valokuvaamo Mäkelä, Lahden kaupunginkirjaston arkisto

Kaikille avointa digiopastusta Orimattilan kirjastossa
2026-02-03 13:00 - 15:00, 2026-02-17 13:00 - 15:00, 2026-03-03 13:00 - 15:00 | Orimattilan kaupunginkirjasto, Lahdentie 65, Orimattila, 16300, Suomi
Joka toinen tiistai 20.1.26 alkaen klo 13-15 Orimattilan kirjaston lehtilukusalissa Wellamo-opiston järjestämää maksutonta, kaikille avointa digiopastusta. Voit tulla oman laitteen (älypuhelin, tabletti tai kannettava tietokone) kanssa tai ilman. Tilaisuudet ovat maksuttomia ja kaikille avoimia, eivätkä vaadi ennakkoilmoittautumista.
Lisätietoa: Mikko Tolonen, puh. 044-483 1530, mikko.tolonen(a)wellamo-opisto.fi.

Heinolan digipiste lehtisalissa
2026-02-04 10:00 - 12:00 | Lehtisali, Virtakatu 1, HEINOLA, 18100, Suomi
Keskiviikkona 4.2.2026 klo 10 - 12 Heinolan kirjaston lehtisalissa, osoitteessa Virtakatu 1.
Tietoteknistä opastusta puhelimen tai muun älylaitteen sekä tietokoneen käytössä. Kävijät opastetaan tulojärjestyksessä. Voit ottaa oman laitteen mukaan, tai harjoitella kirjaston laitteilla.

Kokemuskirjoittaja Mervi Kaartoaho: Syövästä löytyi elämän tarkoitus
2026-02-04 14:00 - 15:00
Keskiviikkona 4.2. klo 14 Lahden pääkirjaston tapahtuma-alueella.
Maailman syöpäpäivän vieras, iittiläinen Mervi Kaartoaho kertoo omakohtaisessa esityksessään, miten syöpädiagnoosi on muuttanut hänen suhtautumistaan elämään. Kaartoaho on kokenut sairautensa mahdollisuutena katsoa itseään sisältäpäin ja muuttaa ajatuksiaan ja mielikuviaan myönteisiksi. Vaikeiden syöpähoitojen myötä syntynyt idea kirjan kirjoittamisesta johti syksyllä 2025 julkaistuun teokseen Syövästä löytyi elämän tarkoitus (Momentum Kirjat). Kirjaa on mahdollista ostaa tilaisuuden yhteydessä.

Novellikoukku Kirjavat rivit goes Malski
2026-02-04 17:00 - 18:00 | Kahiwa Malski, Päijänteenkatu 9, Lahti
Keskiviikkona 4.2. klo 17.00–18.00 pääkirjaston novellikoukku Kirjavat rivit jalkautuu Malskille. Kokoonnumme kerran kuussa keskiviikkoisin Kahvila Kahiwaan nauttimaan ääneen luetuista novelleista. Voit tulla mukaan oman käsityön kanssa tai vain kuuntelemaan. Novellikoukut toteutuvat yhteistyössä Kahiwa Malskin kanssa. Osallistujille on luvassa kahvitarjouksia, mutta paikalle voi tulla nauttimaan vain novelleista. Kevään muut tapaamiset ovat 4.3. / 1.4. ja 6.5. Kahiwa Malski, Päijänteenkatu 9. Lämpimästi tervetuloa!

Kirjoitetaan!
2026-02-05 17:30 - 19:00
Torstaina 5.2. klo 17.30–19.00 Lahden pääkirjaston Monitoimitilassa.
Teemme pieniä luovan kirjoittamisen harjoituksia rennossa ilmapiirissä. Valmista tekstiä tai kokemusta kirjoittajaryhmistä ei tarvitse olla. Voit tulla mukaan kaikilla kerroilla tai silloin kun sinulle sopii, ei tarvitse ilmoittautua etukäteen. Ota mukaan itsellesi sopivat kirjoitusvälineet!
Lisätiedot: johanna.nurminen@lahti.fi, p. 044 4163523.
Muut kevätkauden kirjoitusillat: 5.3., 16.4. ja 7.5.

Lahden pääkirjaston kielikaverit
2026-02-09 17:30 - 18:30
Maanantaina 9.2. klo 17.30–18.30 Lahden pääkirjaston kahvila MeaMannassa
Osaatko jo vähän suomea? Harjoitellaan yhdessä: luetaan, kirjoitetaan ja puhutaan.
Ryhmä on ilmainen ja kaikille avoin.
Ei tarvitse ilmoittautua.
Mukaan toivotaan myös suomenkielisiä juttukavereiksi!
Muut kevään tapaamiset: 9.3., 13.4. ja 11.5.
Tervetuloa mukaan!

Litteraturklubben: kirjakeskustelua kahdella kielellä
2026-02-10 17:00 - 18:00 | Lahden pääkirjasto / monitoimitila (2.krs)
Tiistaina 10.2. klo 17.00–18.00 pääkirjaston Monitoimitilassa keskustellaan kirjallisuudesta kahdella kielellä, suomeksi tai ruotsiksi. Myös kirjat voi lukea valitsemallaan kielellä. Kevään muut kokoontumiskerrat ovat tiistaisin 10.3. / 14.4. ja 12.5. Ruotsinkieliset kirjat voi tilata maksutta kaukolainaksi. Tervetuloa vaikkapa virkistämään ruosteista kouluruotsia! Yhteistyössä Lahden Pohjola-Norden.
Kevään kirjat:
10.2. Ruth Kvanström-Jones: Grand-Hotellin upeat naiset
10.3. Peter Hoeg: Lumen taju
14.4. Trude Teige: Isoäiti tanssi sateessa
12.5. Alex Schulman: 17. kesäkuuta

Ikääntyvien yliopiston verkkoluento
2026-02-11 14:00 - 16:00
11.2.2026 klo 14 - 16 klo 14 - 16 Heinolan WPK-talolla (Kymenkartanonkatu 2). Onko demokratialla aikaa? Akatemiatutkija, FT Timo Miettinen

Heinolan kaupunginkirjasto, Päijät-Hämeen kesäyliopisto ja Jyväskylän kesäyliopisto järjestävät syksyllä keväällä seitsemän maksutonta verkkoluentoa WPK-talolla keskiviikkoisin klo 14 - 16. Luennoille ilmoittaudutaan verkossa Päijät-Hämeen kesäyliopiston sivulla tai luentopaikalla.

Miten hittitekstit ovat syntyneet? Mitä yhteistä niillä on?
2026-02-12 18:00 - 19:00 | Lahden pääkirjasto / musiikkialue (2.krs), Kirkkokatu 31, Lahti, 15140, Suomi
Torstaina 12.2. klo 18.00 pääkirjaston musiikkialueella Martti Heikkilä ja Lasse Wikman kertovat sanoittamisesta ja siitä miten hittitekstit ovat syntyneet. Martti Heikkilä on sanoittaja, sanoituskouluttaja, toimittaja ja tietokirjailija. Hänen uutuuskirjansa Sanoittajan runousoppi – Aiheesta riimeihin (2025) on sanoittamisen opas, joka tarjoaa kiinnostavaa luettavaa kaikille laululyriikasta kiinnostuneille. Heikkilä on tehnyt levytettyjä sanoituksia 1970-luvulta lähtien. Hänen tunnetuin sanoituksensa ja sävellyksensä on Hanna Ekolan levyttämä Villihevosia. Lasse Wikman on sanoittaja ja musiikkivalmentaja. Hän on tehnyt sanoituksia lähes sadalle artistille ja saanut sanoittajana platina- ja kultalevyjä. Hän on kouluttanut sanoittamista toistakymmentä vuotta eri oppilaitoksissa ja verkkokursseilla. Hän on ollut Suomen kansainvälisessä Euroviisujuryssa. Lisäksi Wikman on ollut toisena osapuolena kirjoittamassa kolmea musiikkinäytelmää ja lapsille suunnatun musiikkinäytelmän. Tilaisuuden jälkeen kirjamyynti. Tervetuloa!
Tilaisuutta voi seurata myös striimin välityksellä Lahden kaupunginkirjaston Youtube-kanavalla (youtube.com/lahdenkaupunginkirjasto).

Lego-klubi Ahtialan kirjastossa
2026-02-18 14:00 - 15:00 | Ahtialan kirjasto, Vanha Ahtialantie 93
kerran kuussa keskiviikkoisin klo 14.00–15.00

Klubissa rakennetaan Legoista tarinoita ja tarinoidaan rakennelmista.

Kevään klubit ovat 21.1., 18.2., 18.3., 15.4. ja 13.5.

Lahden kaupunginkirjasto 150 vuotta – juhlavuoden avajaiset
2026-02-18 17:00 - 18:00
Keskiviikkona 18.2. klo 17 Lahden pääkirjaston tapahtuma-alueella.
Lahtelaisen kirjastotoiminnan 150-vuotisjuhlavuosi käynnistyy avajaistilaisuudella, jossa onnitellaan kirjastoa juhlapuhein ja musiikkiesityksin sekä nostetaan malja menneille ja tuleville vuosille. Juhlapuhujina Suomen kirjastoseuran toiminnanjohtaja Juha Manninen, sivistyslautakunnan puheenjohtaja Marju Markkanen ja sivistysjohtaja Mikko Mäkelä. Tilaisuus on avoin kaikille kirjaston ystäville, ja se tarjoaa mahdollisuuden juhlistaa yhdessä lukemisen ja sivistyksen kulttuuria.
Avajaisjuhla striimataan Lahden kaupunginkirjaston Youtube-kanavalle.
Lämpimästi tervetuloa!
Kuva: Valokuvaamo Mäkelä, Lahden kaupunginkirjaston arkisto

Tuukka Tuomasjukka Sysmän kirjastossa
2026-02-19 17:00 - 18:00 | Sysmän kirjasto, Valittulantie 5, Sysmä, 19700, Suomi
Torstaina 19.2.2026 klo 17 Sysmän kirjastossa vierailee kääntäjä ja vapaa toimittaja Tuukka Tuomasjukka. Tule kuuntelemaan muun muassa moldovalaisten kausityöntekijöiden olosuhteista Suomessa!
Tuomasjukka kääntää kirjallisuutta romanian kielestä. Hänen kääntämänsä, keväällä 2025 suomeksi ilmestynyt dokumentaarinen monologinäytelmä Edistyssinfonia on saanut arvioissa paljon ylistystä ja kehuja. Näytelmän tekijä on moldovalainen kirjailija Nicoleta Esinencu yhdessä teatru-spălătorie-teatterikollektiivin kanssa. Se käsittelee kausi- ja keikkatyöläisten karua arkea Saksassa - ja Suomessa, sekä länsimaisten yhteiskuntien kaksinaismoralismia siirtotyöläisten ja halvan työvoiman maiden suhteen. Toimittajanakin työskentelevä Tuomasjukka on perehtynyt ilmiökenttään laajemminkin.
Millaista kirjallisuutta Romaniassa ja Moldovassa tehdään? Mitä Edistyssinfonia-teos kertoo suomalaisella kurkkutilalla työskentelystä? Millaista kirjallisuuden kääntäminen on? Tule kuulemaan vastauksia muun muassa näihin kysymyksiin! Tuomasjukka työskentelee helmikuun ajan Villa Sarkiassa, nuorille kirjailijoille, runoilijoille ja kääntäjille tarkoitetussa residenssissä Sysmässä. Hänellä on myös sukujuuria Sysmässä.

Lahden pääkirjaston lukupiiri
2026-02-23 18:00 - 19:00
Maanantaina 23.2. klo 18–19 Lahden pääkirjaston Päijät-Häme-huoneessa (2. krs).
Tervetuloa avoimeen lukupiiriin! Voit tulla mukaan niin monelle kerralle kuin sinulle sopii. Lainaa kirja, lue se ja tule mukaan keskustelemaan lukukokemuksesta. Lukupiirin vetäjänä kirjastonhoitaja Anniina Ylinen.
Kevään ohjelma:
26.1. Maggie O'Farrell: Hamnet
23.2. Suvi Ratinen: Hyvä tarjous
30.3. Gianni Solla: Ystävyyden oppimäärä
27.4. Jantso Jokelin & Touko Hujanen: Joutoretki

Kielikaverit äideille ja lapsille Lahden pääkirjastossa
2026-02-24 10:00 - 11:00
Tiistaina 24.2. klo 10–11 Lahden pääkirjaston Päijät-Häme-huoneessa (2. kerros).

Osaatko jo vähän suomea?

Harjoitellaan yhdessä: luetaan, puhutaan ja leikitään.

Ryhmä on ilmainen. Mukaan voivat tulla äidit ja lapset. Ei tarvitse ilmoittautua.

Mukaan toivotaan myös suomenkielisiä äitejä juttukavereiksi!

Kevään muut tapaamiset: 24.3., 21.4. ja 19.5.

Tervetuloa mukaan!

Heinolan digipiste lehtisalissa
2026-02-25 10:00 - 12:00 | Lehtisali, Virtakatu 1, HEINOLA, 18100, Suomi
Keskiviikkona 25.2.2026 klo 10 - 12 Heinolan kirjaston lehtisalissa, osoitteessa Virtakatu 1.
Tietoteknistä opastusta puhelimen tai muun älylaitteen sekä tietokoneen käytössä. Kävijät opastetaan tulojärjestyksessä. Voit ottaa oman laitteen mukaan, tai harjoitella kirjaston laitteilla.

Punaniska palaa! - sarjakuvanäyttely
2026-03-02 - 2026-03-31 | Pääkirjaston aulan näyttelytila, Kirkkokatu 31, Lahti, 15140
Punaniska on piirtäjänsä Wallun (Harri Vaalio) ja käsikirjoittajansa Rallun (Rauli Nordberg) luoma, villissä lännessä seikkaileva sarjakuvahahmo.
Punaniska syntyi ensin logoksi Rytmiradio Lahden kantrimusiikkiohjelmalle vuonna 1990 ja aloitti samana vuotena Helsingin Sanomissa päivittäisenä sarjakuvana. Myöhemmin Punaniska on nähty myös Kansan Uutisissa ja Etelä-Suomen Sanomissa. Vuoden 2025 alusta Punaniska on seikkaillut Mobilisti-lehden sivuilla.
Punaniska on vieraillut myös näyttämöllä. Kesäteatterirevyy Marilynin soittorasia oli ohjelmistossa Honkalinnan kesäteatterissa 2010.
Punaniska ilmestyi Helsinki Median kustantamana 15 sarjakuva-albumin sarjanaan 1993-1997, uusi albumi Punaniska palaa! julkaistiin syyskuussa 2025. Uudessa Punaniska-sarjakuvassa ovat piirtäjävieraina mm. Pertti Jarla ja Tarmo Koivisto.
Punaniska-näyttely on esillä Lahden pääkirjaston näyttelyalueella kirjaston aukioloaikoina kuluvan maaliskuun ajan (2.-31.3). Sarjakuvien lisäksi nähtävillä on myös kaikenlaista aiheeseen sopivaa, mielenkiintoista rekvisiittaa. Näyttelyyn liittyen pääkirjaston tapahtuma-alueella on tiistaina 10.3. klo 18 tilaisuus, jossa paikalla ovat Punaniskan luojat Rallu ja Wallu, mukana myös Marko Haavisto kitaroineen.
kuva: Harri Vaalio

Lahden pääkirjaston varastokierros
2026-03-02 10:00 - 14:00 | Lahden pääkirjasto, Kirkkokatu 31, Lahti, 15140
Maanantaina 2.3. varastokierrokset klo 10.00-14.00. Kaikille avoimet ja opastetut kierrokset pääkirjaston varastoon käynnistyvät aina tasatunnein. Ensimmäinen kierros käynnistyy klo 10.00 ja viimeinen kierros klo 14.00. Noin tunnin mittaisen kierroksen aikana kurkistamme varaston kätköihin. Yhdelle kierrokselle mahtuu mukaan 7 ensimmäisenä paikalle saapunutta. Kierrokselle ei tarvitse ilmoittautua etukäteen. Käynti varastoon tapahtuu hissillä. Tapaaminen pääkirjaston aulassa. Tervetuloa!

Kirjailija Elisabet Aho vierailee Heinolassa
2026-03-03 17:00 - 18:00 | WPK-talo Heinola, Kymenkartanonkatu 2, Heinola, 18100, Suomi
Ti 3.3.2026 klo 17 - 18 Heinolan Wpk-talolla (Kymenkartanonk. 2)
Palkittu kirjailija Elisabet Aho tunnetaan muun muassa Urajärven kartanoon sijoittuvista historiallisista romaaneistaan. Hän on kirjoittanut sekä aikuisille että lapsille ja nuorille, ja hänen kirjallinen tuotantonsa käsittää lähes 30 teosta. Vierailullaan Heinolassa Elisabet Aho kertoo kirjoistaan, kirjailijan työstä ja viimeisimmästä historiallisesta romaanistaan Lyhyet hetket.

Heinolan digipiste lehtisalissa
2026-03-04 10:00 - 12:00 | Lehtisali, Virtakatu 1, HEINOLA, 18100, Suomi
Keskiviikkona 4.3.2026 klo 10 - 12 Heinolan kirjaston lehtisalissa, osoitteessa Virtakatu 1.
Tietoteknistä opastusta puhelimen tai muun älylaitteen sekä tietokoneen käytössä. Kävijät opastetaan tulojärjestyksessä. Voit ottaa oman laitteen mukaan, tai harjoitella kirjaston laitteilla.
